Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady o spoločných pravidlách prístupu na trh autokarovej a autobusovej dopravy (prepracované znenie) /* KOM/2008/0913 v konečnom znení/2 - COD 2007/0097 */





[pic] | KOMISIA EURÓPSKYCH SPOLOČENSTIEV | Brusel, 12.1.2009 KOM(2008) 913 v konečnom znení 2007/0097 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady o spoločných pravidlách prístupu na trh autokarovej a autobusovej dopravy (prepracované znenie) 2007/0097 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady o spoločných pravidlách prístupu na trh autokarovej a autobusovej dopravy (prepracované znenie) 1. KONTEXT Dátum predloženia návrhu Európskemu parlamentu a Rade (dokument KOM(2007) 264 v konečnom znení – 2007/0097 COD): | 23. mája 2007 | Dátum predloženia stanoviska Európskeho hospodárskeho a sociálneho výboru: | 26. septembra 2007 | Dátum predloženia stanoviska Európskeho parlamentu, prvé čítanie: | 5. júna 2008 | Dátum predloženia zmeneného a doplneného návrhu: | 13. júna 2008 | Dátum prijatia spoločnej pozície: | 9.1.2009 | 2. CIEĽ NÁVRHU KOMISIE Cieľom návrhu, ktorý Komisia prijala 23. mája 2007, je ustanoviť spoločné pravidlá prístupu na trh autokarovej a autobusovej dopravy. Návrhom sa nahrádzajú dve v súčasnosti platné nariadenia. Jedným z hlavných cieľov je zjednodušiť postup udeľovania povolení v prípade služieb medzinárodnej pravidelnej osobnej dopravy. 3. PRIPOMIENKY K SPOLOČNEJ POZÍCII 3.1. Všeobecné pripomienky k spoločnej pozícii Spoločná pozícia sa vo všeobecnosti pridržiava návrhu Komisie a začleňuje niektoré pozmeňujúce a doplňujúce návrhy Európskeho parlamentu predložené v prvom čítaní. Návrh neviedol ku kontroverznej diskusii a mnohé zmeny v texte sú technickej povahy. 3.2. Podrobné pripomienky Komisie V súlade s návrhom Parlamentu predloženým v prvom čítaní (pozri pozmeňujúce a doplňujúce návrhy 2, 3, 4, 8, 16, 20, 21, 22, 25) sa v spoločnej pozícii vypúšťa odkaz na „opakované menšie priestupky“. Komisia môže prijať tento postupný prístup, pokiaľ ide o registre. V spoločnej pozícii aj v prvom čítaní Parlamentu sa vypustil odkaz na pracovný čas ako jedno z povinných pravidiel týkajúcich sa kabotáže (pozmeňujúci a doplňujúci návrh 14); Komisia môže tento návrh prijať. Ostatné pozmeňujúce a doplňujúce návrhy Parlamentu neboli zahrnuté do spoločnej pozície. To bolo sčasti spôsobené krátkou časovou lehotou medzi prijatím návrhu v prvom čítaní (5. júna 2008) a dosiahnutím politickej dohody (13. júna 2008). Z týchto pozmeňujúcich a doplňujúcich návrhov nezahrnutých do spoločnej pozície by boli pre Komisiu prijateľné alebo v zásade prijateľné okrem iných tie návrhy, ktoré sa týkali trvania postupu vybavovania žiadostí (7), jazdného listu (11, 12) alebo možnosti ukladať sankcie (17, 21). Komisia by po preformulovaní v záujme neohroziť bezpečnosť cestnej premávky v zásade mohla prijať aj pozmeňujúce a doplňujúce návrhy týkajúce sa znovuzavedenia „pravidla 12 dní“ do právnych predpisov o čase jazdy a čase odpočinku[1]. Do spoločnej pozície neboli zahrnuté ostatné pozmeňujúce a doplňujúce návrhy, ktoré boli pre Komisiu neprijateľné alebo neprijateľné v navrhovanom znení a ktoré sa týkali: - zavedenia diferenciácie medzi rôznymi druhmi služieb medzinárodnej pravidelnej osobnej dopravy (pozmeňujúci a doplňujúci návrh 6), - vypustenia možnosti členského štátu pozastaviť platnosť povolenia alebo ho odobrať v prípade, ak ohrozuje životaschopnosť zmluvy o verejnej službe (9), - rozšírenia rozsahu povolenia na miestne zájazdy (13), - odkazov na ustanovenia smernice o vysielaní pracovníkov ako pravidiel týkajúcich sa kabotáže (15). Nové prvky zavedené spoločnou pozíciou sa týkajú najmä: - uvedenia definície medzinárodnej prepravy (článok 2 písm. aa), - zmeny definície kabotáže v prípade pravidelnej dopravy (článok 2 písm. e), - lehoty platnosti licencie (článok 4 ods. 4), - žiadosti, aby členské štáty ustanovili nediskriminačné kritériá pri hodnotení životaschopnosti zmluvy o verejnej službe v priebehu postupu udeľovania povolení pre služby medzinárodnej pravidelnej dopravy (článok 8 ods. 4 písm. d), - uvedenia nového dôvodu neudeliť povolenie pre služby medzinárodnej pravidelnej dopravy, a to hlavne ak sa preukáže, že hlavným účelom služby nie je preprava cestujúcich medzi zastávkami v rôznych členských štátoch (článok 8 ods. 4 písm. e), - začlenenia bezpečnostných prvkov v prípade licencií a overených kópií (príloha I). 4. ZÁVER Rada prijala svoju spoločnú pozíciu kvalifikovanou väčšinou. Komisia je toho názoru, že spoločná pozícia odráža hlavné ciele jej návrhu, a preto ju môže podporiť. [1] Nariadenie Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa mení a dopĺňa nariadenie Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85, Ú. v. EÚ L 102/1, 11.4.2006.